Ann-Mari Kemell

Ann-Mari Kemell (s. 1977 Borlänge, Ruotsi) on suomalainen talousasiantuntija, järjestöjohtaja ja poliittinen taustavaikuttaja. Kemell on toimnut vuodesta 2022 lähtien elinkeinoministeri Mika Lintilän valtiosihteerinä. Tätä ennen Kemell on toiminut valtiovarainminsiteri Annika Saarikon talouspoliittisena erityisavustajana sekä useiden ministerin talous- ja veropoliittisena erityisavustajana.

Ennen työtään erityisavustajana Kemell on työskennellyt Keskuskauppakamarissa talous- ja elinkeinopolitiikasta vastaavana johtajana, valtiovarainministeriön vero-osaston erityisasiantuntijana sekä Verohallinnossa ylitarkastajana. Lisäksi hän on toiminut keskusverolautakunnan sekä verotuksen oikaisulautakunnan jäsenenä.

Kemell on syntynyt Ruotsissa ja viettänyt lapsuutensa Laukaassa. Lukion jälkeen Kemell opiskeli Tampereen yliopistossa kauppatieteitä.

Kemell on toiminut Espoon yhteisen kirkkovaltuuston jäsenenä.

Lähteet 

Vuonna 1977 syntyneet
Suomalaiset järjestöjohtajat
Suomalaiset virkamiehet
Suomalaiset valtiosihteerit
Erityisavustajat